Tähesaju City

Tähesaju City on Tallinnas Lasnamäel asuv kaubanduskompleks, kuhu kuulub palju kaubandushooneid.  

Tähesaju City on saanud nime meteoriidikillu kukkumise jälje järgi, mis piirkonnas avastati ning mille järgi on kaubandus- ja meelelahutuskompleksi läbiv tänav nimetatud Tähesaju teeks. 

Kui Tähesaju City valmib, võib seal olla enam kui 100 000 m² kvaliteetset kaubanduspinda, esialgu on kaubanduspinda 70 000 m².

 Etapid 
 I etapp, kaubanduspinnaga 35 000 m², valmis 12. detsembril 2008.Tähesaju City pürgib Tallinna suurimaks kaubanduskeskuseks - Tarbija24, 12. detsember 2008; viide I etapi avamisele
 II etapp, kaubanduspinnaga 35 000 m², valmis 4. aprillil 2010.II etapi lõpuks valmis Bauhaus - Tähesaju City, 4. aprill 2010; viide II etapi avamisele
 III etapp, kaubanduspinnaga 30 000 m², valmib tulevikus.

 I etapp 
 2006. aasta novembrist tegutseb piirkonnas Prisma (Mustakivi tee 17).
 2007. aasta augustist on avatud Opeli ja Chevrolet' esindus Ascar.
 2008. aasta jaanuarist töötab Mustakivi Auto Toyota keskus.
 2008. aasta augustist on avatud elektroonikakauplus OnOff, kodutehnika pood Omega, sisustuskaubamaja Home4You, Narova Mööblimaja, Diivaniparadiis, valgustikauplus Hektor Light ning laste mängukeskus Juku Mängumaa.
 2008. aasta septembrist on avatud elektroonikakauplus Itek ja mööblipood Common.
 Veel avati I etapis sisustusele keskenduvad Home & Cook, Karimus Köögid ja Soodsate Köökide Paradiis.

 II etapp 
 4. aprill 2010 – II etapi lõpuks avati Bauhausi ehitusmaterjalide kauplus kogupinnaga 20 000 m².

 Viited 

 Välislingid 
http://www.tahesaju.ee/

Kategooria:Tallinna kaubanduskeskused
Kategooria:Lasnamäe linnaosa